ECOSPEED er en teknologi fra STIHL, der gør at du kan sætte din maskine i en brændstofbesparende driftstilstand. Du behøver bare at dreje knappen i retning mod minus for at reducere det maksimale motoromdrejningstal. Derefter vil maskinen køre med delvis belastning, men kan trods den indstillede begrænsning køre med fuld gas igen, hvis du skulle få brug for det. Med drift under delvis belastning falder forbruget, dvs. den tilførte effekt, og du kan derved arbejde markant længere på en tank brændstof eller på en batteriopladning.